ΓΡΑΠΤΗ ΕΡΩΤΗΣΗ P-3564/01

υποβολή: Jaime Valdivielso de Cu (PPE-DE) προς την Επιτροπή

(4 Ιανουαρίου 2002)

Θέμα: Τροφική ασφάλεια

Φαίνεται ότι, κατά τις εισαγωγές νωπών ιχθύων προελεύσεως τρίτων χωρών που έχουνποστεί επεξεργασία, οι έλεγχοι απαιτήσεων στους διάφορους ΣΣΕ (Συνοριακούς Σταθμούς Ελέγχου) ποικίλλουν σε μεγάλο βαθμό μεταξύ των κρατών της Ευρωπαϊκής Ένωσης όσον αφορά τους μικροβιολογικούς κανόνες.

Η κατάσταση αυτή έχει οδηγήσει τους ευρωπαίους εισαγωγείς να επιλέγουν συστηματικώς ως τόπο εισαγωγής εκείνα τα αεροδρόμια των χωρών της Ένωσης που διαθέτουν τους λιγότερο απαιτητικούς ΣΣΕ σε επίπεδο φυτοϋγειονομικών απαιτήσεων, και να προβαίνουν κατόπιν σε μεταφορά του εμπορεύματος προς τον τελικό του προορισμό, οδικώς.

Συνεπώς, το εμπόριο που φθάνει στον τελικό καταναλωτή βρίσκεται σε λιγότερο καλή κατάσταση, δεδομένου ότι με την συστηματική αύξηση των σταθμών στην αλυσίδαλικο-οργανωτικήςποστήριξης επηρεάζονται αναλόγως και οι μικροβιολογικές συνθήκες του εμπορεύματος.

Ποιά μέτρα θα λάβει στο άμεσο μέλλον για να δοθεί τέλος στην κατάσταση αυτή·

Ποιές δράσεις θα αναλάβει για την εναρμόνιση των μικροβιολογικών ελέγχων όλων των ΣΣΕ της Ευρωπαϊκής Ένωσης· Εντός ποιού διαστήματος·

Απάντηση του κ. Byrne εξ ονόματος της Επιτροπής

(19 Φεβρουαρίου 2002)

Η εισαγωγή αλιευτικών προϊόντων από τρίτες χώρες ρυθμίζεται από την οδηγία του Συμβουλίου 91/493/ΕΟΚ, της 22ας Ιουλίου 1991, περί καθορισμού τωνγειονομικών κανόνων οι οποίοι διέπουν την παραγωγή και τη διάθεση στην αγορά των αλιευτικών προϊόντων(1). Αυτή η οδηγία ορίζει τουςγειονομικούς όρους και τους ελέγχους που πρέπει να πραγματοποιούνται σχετικά με τα αλιευτικά προϊόντα που προορίζονται για κατανάλωση στην Κοινότητα, ανεξάρτητα από το εάν προέρχονται από την Κοινότητα ή εισάγονται από τρίτες χώρες. Η οδηγία ορίζει, ειδικότερα, ότι οι όροι που ισχύουν για τα προϊόντα που εισάγονται από τρίτες χώρες πρέπει να είναι τουλάχιστον ισοδύναμοι με εκείνους που ισχύουν για τα κοινοτικά προϊόντα.

Όσον αφορά τις μικροβιολογικές συνθήκες των αλιευτικών προϊόντων, τα μικροβιολογικά κριτήρια που εφαρμόζονται στην παραγωγή των βρασμένων μαλακοστράκων και μαλακίω εναρμονίστηκαν με την απόφαση 93/51/ΕΟΚ της Επιτροπής, της 15ης Δεκεμβρίου 1992(2). Σήμερα η επιστημονική επιτροπή αξιολογεί τις διαθέσιμες επιστημονικές πληροφορίες ώστε να είναι δυνατόν να οριστούν άλλα εναρμονισμένα μικροβιολογικά κριτήρια για άλλα αλιευτικά προϊόντα, συμπεριλαμβανομένων των δίθυρων μαλακίων.

Οι σχετικές νομοθετικές προτάσεις θα καταρτιστούν ανάλογα με τις γνωμοδοτήσεις της επιστημονικής επιτροπής. Οι διαδικασίες εισαγωγής προϊόντων ζωικής προέλευσης περιγράφονται στην οδηγία 97/78/ΕΚ του Συμβουλίου, της 18ης Δεκεμβρίου 1997, για καθορισμό των αρχών οργάνωσης των κτηνιατρικών ελέγχων των προϊόντων που εισάγονται στην Κοινότητα από τρίτες χώρες(3). Όσον αφορά τις εργαστηριακές δοκιμασίες στους κοινοτικούς συνοριακούς σταθμούς ελέγχου, οι διαδικασίες ορίζονται στο παράρτημα Δ της απόφασης της Επιτροπής 93/13/ΕΟΚ της 22ας Δεκεμβρίου 1992(4).

Το παράρτημα Δ. 1 αναφέρει ότι:

Εν αναμονή της έγκρισης σχεδίων κοινοτικής επιτήρησης κάθε κράτος μέλοςπάγει τις προς εισαγωγή παρτίδες προϊόντων σε ένα σχέδιο επιτήρησης της κοινοτικής, ή ελλείψει αυτής, της σχετικής εθνικής νομοθεσίας, κυρίως για την ανίχνευση καταλοίπων, παθογόνων παραγόντων ή άλλων ουσιών επικίνδυνων για τον άνθρωπο, τα ζώα ή το περιβάλλον.

Για το λόγο αυτό η συχνότητα των δοκιμασιών είναι ευθύνη της αρμόδιας αρχής του αντίστοιχου συνοριακούς σταθμούς ελέγχου.

Το Δεκέμβριο του 2001 τα κράτη μέλη συνεδρίασαν στο πλαίσιο ομάδας εργασίας της Επιτροπής για να συζητήσει ειδικά το πρόβλημα σχετικά με τη δειγματοληψία για χλωραμφενικόλη σε γαρίδες, αλλά δεν κατέληξαν σε κανένα τελικό συμπέρασμα σχετικά με τις διαδικασίες δειγματοληψίας, λόγω της έλλειψης πληροφοριών. Ωστόσο, διατυπώθηκαν και διαβιβάστηκαν στα κράτη μέλη συστάσεις στο πλαίσιο της Μόνιμης Κτηνιατρικής Επιτροπής. Προς το παρόν, πολλά κράτη μέλη πρέπει να δώσουν ακόμη πληροφορίες σχετικά με τις πρακτικές που εφαρμόζουν όσον αφορά τη δειγματοληψία.

Η Επιτροπή εργάστηκε και θα συνεχίσει να εργάζεται για την εκπόνηση άλλων κανόνων εφαρμογής της οδηγίας 97/78/ΕΚ.

(1) ΕΕ L 268 της 24.9.1991.

(2) ΕΕ L 13 της 21.1.1993.

(3) ΕΕ L 24 της 30.1.1998.

(4) ΕΕ L 9 της 15.1.1993.